# data[].attributes.headline
ลักษณะทางเศรษฐกิจ

# data[].attributes.subject
ลักษณะทางเศรษฐกิจ

# data[].attributes.body
ลักษณะเศรษฐกิจในทวีปอเมริกาใต้

ประเทศต่างๆในทวีปอเมริกาใต้ อยู่ในกลุ่มประเทศกำลังพัฒนา อุปสรรคที่สำคัญในการพัฒนาเศรษฐกิจ คือ
· ขาดแคลนเงินทุน
· ขาดเทคโนโลยีสมัยใหม่
· ลักษณะภูมิประเทศไม่เอื้ออำนวย
· อยู่ห่างไกลจากตลาดการค้าของโลก
อาชีพที่สำคัญทางเศรษฐกิจได้แก่

1. การเพาะปลูก

1)การเพาะปลูกเพื่อยังชีพ -ปลูกในพื้นที่ขนาดเล็ก การทำไร่เลื่อนลอย บริเวณลุ่มแม่น้ำแอมะซอน และบริเวณที่สูงของทวีป
2)การเพาะปลูกเพื่อการค้า

2.การทำป่าไม้

ป่าเซลวาส มีการทำป่าไม้เฉพาะบริเวณที่มีแม่น้ำไหลผ่านเนื่องจากการคมนาคมไม่สะดวก

3.การเลี้ยงสัตว์

เพื่อส่งออกจำหน่าย มีทุ่งหญ้าเลี้ยงสัตว์ที่กว้างขวาง

4.การประมง

ส่วนใหญ่ทำการประมงขนาดเล็กบริเวณชายฝั่ง ทำปลาสดแช่เย็น ส่งไปจำหน่ายที่ประเทศสหรัฐอเมริกา

5.การทำเหมืองเเร่

ทวีปอเมริกาใต้ เป็นแหล่งทรัพยากรที่สำคัญของโลก แหล่งแร่ที่สำคัญ น้ำมันปิโตรเลียม เหล็ก,ทองแดง ดีบุก ไนเตรดนำมาทำปุ๋ย เเร่บอกไซต์ แมงกานีส,เงิน,พลวง

6.การอุตสาหกรรม

ส่วนใหญ่เป็นโรงงานอุตสาหกรรมขนาดย่อม และอุตสาหกรรมในครัวเรือน จัดอยู่ในขั้นกำลังพัฒนา อุตสาหกรรมส่วนใหญ่เป็นการแปรรูปผลผลิตทางการเกษตร
โรงงงานอุตสาหกรรมสมัยใหม่ที่ใช้เงินทุนสูง เทคโนโลยีชั้นสูงจะเป็นการลงทุนร่วมกัน ระหว่างประเทศในทวีปอเมริกาใต้ และนักลงทุนชาติต่างๆ

7.การพาณิชยกรรม

บราซิล -ส่งออกกาแฟ น้ำตาลทราย ยาสูบ กล้วย ผลไม้ตระกูลส้ม
อาร์เจนตินา  -ส่งออกเนื้อสัตว์ ขนแกะ ฝ้าย ข้าวโพด ข้าวสาลี
เปรู -ส่งออก มันฝรั่ง สัตว์น้ำ สินค้าที่สั่งเข้า
ประเทศคู่ค้าที่สำคัญ คือ สหรัฐอเมริกา แคนาดา ประชาคมยุโรป ญี่ปุ่น ประเทศในทวีปแอฟริกาตะวันตก

# data[].attributes.headline
ลักษณะทางสังคมและวัฒนธรรม

# data[].attributes.subject
ลักษณะทางสังคมและวัฒนธรรม

# data[].attributes.body
จัดอยู่ในกลุ่มวัฒนธรรมละตินอเมริกา  ซึ่งลักษณะทางสังคมและวัฒนธรรม มีดังนี้

ลักษณะสังคม

ประชากรในทวีปอเมริกาใต้ มีการดำเนินชีวิตแตกต่างกันใน 2ลักษณะ

1)การดำเนินชีวิตแบบเมือง เป็นวิถีชีวิตของประชากรส่วนใหญ่ของทวีป
2)การดำเนินชีวิตแบบชนบท เป็นวิถีชีวิตที่ประกอบอาชีพทางการเกษตรเพื่อยังชีพเป็นหลัก

ลักษณะทางวัฒนธรรม

ทวีปอเมริกาใต้ ได้รับอิทธิพลจากกลุ่มชาวยุโรป -ชาวสเปน โปรตุเกส จึงมีลักษณะวัฒนธรรมที่เรียกว่า ละตินอเมริกา

1)ภาษา

ภาษาสเปน  เป็นภาษาทางราชการของประเทศต่างๆ ที่เคยเป็นอาณานิคมของประเทศสเปนมาก่อน
ภาษาโปรตุเกส  เป็นภาษาทางราชการของประเทศบราซิล เพราะเคยเป็นอาณานิคมของประเทศโปรตุเกสมาก่อน
ภาษาอินเดียน ชาวอินเดียนพื้นเมืองยังคงพูดภาษาของตน มีเพียง 2 ประเทศที่กำหนดให้ภาษาอินเดียนเป็นภาษาราชการควบคู่ไปกับภาษาสเปนคือ ประเทศเปรู และ โบลิเวีย

ภาษาอื่นๆ  ประเทศที่ใช้ภาษาอังกฤษเป็นภาษาทางราชการ
2)ศาสนา
ศาสนาคริสต์นิกายโรมันคาทอลิก  นำมาเผยแพร่โดยชาวสเปน และ โปรตุเกส ตั้งแต่ระยะแรกที่เริ่มเข้ามาแสวงหาอาณานิคม จึงมีประชากรชาวอเมริกาใต้นับถืออยู่ถึง ร้อยละ90
ศาสนาคริสต์นิกายโปรแตสแตนท์  ประชากรอีกร้อยละ10 นับถือ นำมาเผยแพร่โดยคณะมิชชันนารีจากประเทศสหรัฐอเมริกา และศาสนาอื่นๆ ได้แก่ ลัทธิความเชื่อของชาวอินเดียนแดง ลัทธิความเชื่อของชาวนิโกร ศาสนายูดาย ของชาวยิว ลัทธิขงจื๊อและพระพุทธศาสนาของชาวจีน และศาสนาฮินดู ของชาวอินเดีย

เชื้อชาติ

กลุ่มอินเดียนแดง เป็นชาวพื้นเมืองดั้งเดิมของทวีปอเมริกาใต้ อาศัยอยู่บริเวณที่สูง บนเทือกเขาแอนดีส เขตที่ราบลุ่มปากแม่น้ำแอมะซอน ชายฝั่งทะเลแคริบเบียน มีอารยธรรมของตนเอง
กลุ่มผิวขาวจากยุโรป   ซึ่งอพยพเข้าไปตั้งหลักแหล่งเมื่อประมาณ พ.ศ.2400 ได้แก่ ชาวสเปน โปรตุเกส  อิตาลี เยอรมัน และโปแลนด์ ส่วนใหญ่เชื้อสายสเปน และโปรตุเกส เข้ายึดครองดินแดนจากชาว พื้นเมือง  อาศัยอยู่บริเวณชายฝั่งทางตะวันออกและทางใต้ของทวีป
กลุ่มนิโกร  เข้ามาในสมัยหลัง โดยชาวผิวขาวจับมาเป็นทาส ทำงานตามแหล่งเพาะปลูกในเขตร้อน เหมืองแร่ของชาวผิวขาวในประเทศบราซิล และโคลัมเบีย
กลุ่มเอเชีย  ได้แก่ ชาวจีน ญี่ปุ่น อินเดียและอินโดนีเซีย  โดยเข้ามาอาศัยดินแดนที่เคยเป็นอาณานิคมของประเทศอังกฤษและเนเธอร์แลนด์ ในสมัยสงครามโลกครั้งที่ 1
กลุ่มเลือดผสม  มีกลุ่มประชากรสายเลือดผสมหลายกลุ่ม คือ
-เมสติโซ (Mestizos) เป็นสายเลือดผสมระหว่างชาวผิวขาว กับชาวอินเดียนแดง เป็นกลุ่มประชากรที่มีจำนวนมากที่สุดในทวีปอเมริกาใต้
-มูแลตโต (Mulattos) เป็นสายเลือดผสมระหว่างชาวผิวขาว กับนิโกร
-แซมโบ (Zambos) เป็นสายเลือดผสมระหว่างชาวอินเดียนแดง กับนิโกร

# data[].attributes.headline
ลักษณะทางด้านประชากร

# data[].attributes.subject
ลักษณะทางด้านประชากร

# data[].attributes.body
ทวีปอเมริกาใต้มีประชากรประมาณร้อยละ 6 ของโลก มีประชากรประมาณ 382 ล้านคน (ค.ศ.2011) หรือมีจำนวนมากถึงอันดับ 5 ของโลก

การกระจายตัวของประชากร

เขตที่ประชากรอาศัยอยู่อย่างเบาบางในทวีปอเมริกาใต้

ทวีปอเมริกาใต้จัดเป็นทวีปที่มีประชากรอาศัยอยู่อย่างเบาบาง ทั้งนี้เนื่องจากบางแห่งเป็นพื้นที่ที่มีสภาพแวดล้อมทางธรรมชาติเป็นอุปสรรคต่อความเป็นอยู่ของประชากร
บริเวณลุ่มน้ำแอมะซอน -การคมนาคมเป็นอุปสรรค มีอุทกภัย มีสัตว์ป่าดุร้ายเเละโรคภัยไข้เจ็บชุกชุม
บริเวณที่ราบสูง มีทั้งในเขตร้อนและเขตอบอุ่น มักเป็นเขตแห้งแล้ง เป็นทะเลทราย ดินไม่ค่อยอุดมสมบูรณ์
บริเวณเทือกเขาแอนดีส เป็นเทือกเขาสูงที่มีแนวต่อเนื่องกันยาวที่สุดในโลก เป็นพื้นที่สูงชันทุรกันดาร เป็นอุปสรรคต่อการประกอบอาชีพและการตั้งถิ่นฐานอยู่อาศัย

เขตที่ประชากรอาศัยอยู่อย่างหนาแน่นในทวีปอเมริกาใต้

มักเป็นบริเวณที่มีสภาพแวดล้อมทางธรรมชาติเหมาะสมกับการดำรงชีวิต
บริเวณชายฝั่งมหาสมุทรแอตแลนติก ตั้งแต่ตอนใต้ของปากแม่น้ำแอมะซอนลงมาทางใต้ในเขตประเทศบราซิล อุรุกกวัยและบางส่วนของประเทศอาร์เจนตินา
บริเวณทางตอนบนของทวีป  นับตั้งแต่ชายฝั่งด้านทะเลแคริบเบียนจนถึงอ่าวปานามา หรือเขตพื้นที่ของประเทศเวเนซุเอลา
บริเวณด้านตะวันตกของทวีป ได้แก่ ประเทศโคลอมเบีย  เอกวาดอร์ แถบเมืองลิมาประเทศเปรู